**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Marian Gołębiewski** (1937–2024) var en polsk katolsk prest som var erkebiskop av Wroclaw.

Liv og virke
------------

### Prest

Etter eksamen fra gymnasiet studerte Marian Gołębiewski filosofi og katolsk teologi ved seminaret i bispedømmet Włocławek. Han ble presteviet av dette bispedømmets biskop Antoni Pawłowski den den 24. juni 1962 og ble så da kapellan i Ślesin og deretter i Zduńska Wola. Fra 1966 studerte han ved Det katolske universitet i Lublin og tok lisensiat i teologi i 1969. Han fullførte sine påfølgende studier ved Det pavelige bibelinstitutt i Roma med lisensiat i bibelvitenskap.[]

I 1975 tok han doktorgraden i teologi og ble foreleser ved seminaret i Włocławek, hvor han var rektor fra 1983 til 1992. Fra 1992 til 1993 var han stipendiat ved Institut Catholique de Paris og fullførte sin habilitering i 1994 ved Det katolske teologiske akademi i Warszawa, hvor han fikk et professorat i bibelvitenskap.

### Biskop av Koszalin-Kołobrzeg

Den 20. juli 1996 utnevnte pave Johannes Paul II ham til biskop av Koszalin-Kołobrzeg. Bispeinnvielsen fant sted 31. august samme år av den apostoliske nuntius til Polen, erkebiskop Józef Kowalczyk. Medkonsekrerende var erkebiskop Henryk Józef Muszyński av Gniezno, og erkebiskop Marian Przykucki av Szczecin-Kamień.

### Erkebiskop av Wrocław

Den 3. april 2004 ble han utnevnt til erkebiskop av Wrocław, etterfølgende kardinal Henryk Roman Gulbinowicz.

Marian Gołębiewski var medlem av det pavelige råd for pastoral omsorg for migranter og omreisende. På den polske bispekonferansen var han medlem av bibelstudieseksjonen i Troslærekommisjonen.

18. mai 2013 aksepterte pave Frans erkebiskop Marian Gołębiewskis anmodning om å få trekke seg av aldersgrunner.

I august 2021 ble det kunngjort at han hadde blitt dømt til et «liv i bot og bønn» av Troskongregasjonen for svikt i håndteringen av tilfeller av overgrep. Han er forbudt å delta i alle religiøse og sekulære offentlige feiringer. Som bot bør han betale et passende beløp fra sine egne eiendeler til en stiftelse for forebygging og støtte til ofre for seksuelle overgrep. Tiltaket var resultat av en *Vos estis lux mundi*-granskning.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio, O.P. (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Erkebiskop Józef Kowalczyk (1938- ) \*1989
* Erkebiskop *Marian Gołębiewski* (1937-2024) \*1996

Referanser
----------

1. 1 2   encyklopedia.pwn.pl[Hentet fra Wikidata]
2. ↑   wiadomosci.wp.pl, besøkt 11. mars 2024[Hentet fra Wikidata]
3. ↑  *Vatikan verurteilt Breslauer Alterzbischof Golebiewski.* kath.net, 23. august 2021
4. ↑  catholic-hierarchy.org gole, lest 29. februar 2024

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI
 |